มาตรการสกัดบาทแข็งหลอนหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 15 ก.ย. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 15 ก.ย. 2553
โดย...นายกระทิง &amp; หญิงฟลอร์
...หุ้นไทยปิดต่ำสุดของวัน 921.39 จุด ร่วง 15.65 จุด มูลค่าซื้อขาย 39,671 ล้านบาท ... ต่างชาติทิ้งหุ้น 1,809 ล้านบาท 
...ดัชนีตลาดปิดโลว์ ด้วยแรงขายต่างชาติ เป็นห่วงวันนี้จะร่วงต่อ ถ้าแบงก์ชาติยังไม่มีมาตรการชัดเจนเกี่ยวกับการป้องกันค่าเงินบาทแข็งออกมา หรือไม่เห็นเงินบาทอ่อนค่า ข่าวลือจะหลอกหลอนหุ้นทุกวัน ตั้งตารอแบงก์ชาติจะออกยาแรงแค่ไหน เมื่อไร ชัดเจนแล้วความมั่นใจก็กลับมา 
...คนส่วนใหญ่ไม่เชื่อ “ธาริษา วัฒนเกส” ผู้ว่าแบงก์ชาติจะทิ้งทวนแรงด้วยการออกมาตรการสำรอง 30% เมื่อ 19 ธ.ค.ปลายปีก่อน ขืนออกมาสวดกันทั้งบ้านทั้งเมือง เพราะเป็นมาตรการยอดแย่ที่ต่างชาติไม่ทำกัน 
...ช่วงนี้ผู้ถือหุ้นใหญ่ MAX (แมกซ์ เมทัล คอร์ปอเรชั่น) 3 รายเล่นอะไรกัน ยอมลดสัดส่วนหุ้นลง ปล่อยให้ “ฉาย บุนนาค” เข้ามางาบถือกว่า 10% 
...“สิริวัฒน์ โตวชิรกุล” นั่งทำงานในตำแหน่งซีอีโอ และรักษาการเอ็มดี MAX มาพักใหญ่ๆ แล้ว และจะเปิดตัวอย่างเป็นทางการ 16 ก.ย.นี้ แต่เอ๊ะ!!!! มีคนเห็นไปอยู่โรงเหล็ก สยามเฟิร์ส มีเอี่ยวอะไรเปล่ากับ MAX สงสัยจิ๊ง 
...ตลาดหุ้นเล่นได้ทั้งปี ไม่ใช่แต่ขาขึ้นอย่างเดียว ขาลงก็ลงทุนได้ ขออย่างเดียวต้องมีเทคนิค ฉะนั้นเสาร์นี้ (18 ก.ย.) ห้ามพลาดสุดยอดเทคนิคเทรด SET50 Futures จากกูรูด้านฟิวเจอร์หลายราย เวลา 12.30–17.30 น. ณ ศูนย์การประชุมแห่งชาติสิริกิติ์ 
...“ประสิทธิ์ ศรีสุวรรณ” รับรางวัลบุคคลแห่งปี 2553 สาขาเพื่อสังคม เจ้าตัวบอกวิธีพิชิตรางวัล ไม่ต้องเก่งหรือเฮง ขอให้เป็นคนดีมีคุณธรรมเท่านั้นพอ ... รับรางวัลเสร็จก็แวะเข้าต่อบุญวัดสัมพันธวงศ์ทันที